Proces – verbal
 Încheiat azi vineri 22 mai 2026 cu ocazia derulării şedinţei ordinare a Consiliului local Coroisânmărtin.
Sedinţa a fost convocată la data 15 mai 2026 cu Dispoziţia primarului nr.37.
De la şedinţă absentează domnii consilieri locali, Bartos Martin Csaba şi Lupşa Vasile Sorin. 
Doamna Szekely Ana Maria anunţă la începutul şedinţei că se abţine de la votarea Ordinii de Zi şi de la dezbaterea şi votarea punctelor 3 şi 5 privitoare la aprobarea validării rectificării bugetului local pentru anul 2026 şi închiderii exerciţiului bugetar pentru anul 2025, datorită calităţii de contabil la Scoala Gimnazială Coroisânmărtin.
	Domnul primar anunţă că va trebui ales preşedinte de şedinţă. Domnul Moldovan Călin ȋl propune pe domnul Bărbuţă Neculai care este ales preşedinte de şedinţă pentru următoarele trei luni,  cu unanimitate de voturi, adoptându-se HCL 16/2026. 		Domnul preşedinte ales preia conducerea lucrărilor şedinţei  si dӑ citire proiectului Ordinii de zi  transmisă cu 5 zile înainte de data şedinţei :
1. Proiect de hotărâre privind alegerea preşedintelui de şedinţă.
2. Proiect de hotarâre privind aprobarea scoaterii la licitaţie a masei verzi de pe terenurile de sport aparţinătoare comunei Coroisânmărtin şi de pe platforma fostului şantier din satul Coroi.
3. Proiect de hotărâre privind aprobarea validarii rectificării de buget efectuată prin dispoziţia primarului nr.34/2026.
4. Proict de hotărâre privind rectificarea bugetului local pentru anul 2026.
5.  Proiect de hotarâre privind inchiderea exercitiului bugetar pentru anul 2025.
Ordinea de Zi este aprobată cu 8 voturi ,,pentru”, doamna Szekely Ana Maria s-a abţinut, doi consilieri fiind absenţi.
Secretarul dӑ citire procesului-verbal al ședinței anterioare care este aprobat cu unanimitate de voturi.	
[bookmark: _GoBack]Se trece la punctul 2 de pe Ordinea de Zi, punctul 1 fiind epuizat, domnul primar dȃnd citire proiectului de hotărâre referitor la scoaterea la licitaţie a ierbii de pe terenurile de sport şi de pe platforma unui fost şantier din satul Coroi, precizând că preţul de pornire este de 400 lei/ha. Domnul Cernea Nicolae spune că licitaţia trebuie să aibe loc cât mai repede întrucât iarba este deja foarte mare şi începe să se degradeze, astfel că data convenită pentru licitaţie este 2 iunie 2026, ora 10, la sediul Primariei Coroisânmărtin, domnii consilieri considerând că cei interesaţi au suficient timp să depună cereri.Nu mai sunt discuţii, se supune la vot, iar HCL nr.17/2026 se adoptă cu unanimitate de voturi de către cei prezenţi.

In continuare se trece la punctul 3 de pe Ordinea de zi, domnul primar dȃnd citire proiectului de hotărâre referitor la aprobarea validării rectificării de buget efectuată prin Dispoziţia primarului nr.34/2026 subliniind că este vorba de suma de bani care a fost alocată pentru şcoli, ulterior adoptării bugetului. Nu sunt discuţii se supune la vot HCL nr.18/2026 se adoptă cu 8 voturi ,,pentru” şi o abţinere, doamna Szekely Ana Maria s-a abţinut. 
La punctul 4 privind rectificarea bugetului local domnul primar dă citire proiectului de hotărâre spunând că obiectul rectificării o face o sumă de bani care a fost alocată pentru proiectul privind construirea grădiniţei din satul Coroisânmărtin, domnul primar fiind mulţumit de frecvenţa cu care se fac plăţile pentru lucrările care sunt în derulare în comună. Domnul Buda Ion întreabă în ce procent sunt efectuate lucrările la grădiniţă? Domnul primar răspunzând ca aproxomativ 30%. Domnul Gândilă Doru atrage atenţia asupra termenelor de finalizare a lucrărilor pentru a evita complicatiile ulterioare. Domnul primar spune că termenele vor fi respectate doar că apar elemente neprevăzute în timpul lucrărilor care complica uneori lucrările, la grădiniţă spre exemplu s-au descoperit nişte izvoare care necesită drenaje iar în privinţa canalizării lucrările decurg normal în satul Soimuş iar în situaţii justificate se pot obţine unele derogări de la termene.
In legătură cu aducţiunea apei domnul primar are informaţii că în primăvara viitoare vor începe lucrările pe raza comunei, procedura este în derulare nefiind încă desemnată firma castigătoare pentru lucrările de execuţie. Nu mai sunt discuţii se supune la vot, HCL nr.19/2026 se adoptă cu unanimitate de voturi de către cei prezenţi.
La ultimul punct privind închiderea exerciţiului bugetar pentru anul 2025 domnul primar dă citire proiectului de hotărâre precizând că în cazul în care sunt întrebări va încerca răspundă întrucât inspectorul contabil nu a putut participa la şedinţă. Nu sunt discuţii, se supune la vot HCL nr.20/2026 se adoptă cu 8 voturi pentru şi o abţinere, doamna Szekely Ana Maria s-a abţinut.
După epuizarea punctelor înscrise pe Ordinea de Zi secretarul general atrage atenţia asupra termenului de depune a declaraţiilor de avere şi interese, precizând că pănă la ora şedinţei doar doi consilieri au reuşit să le depună, iar până în 15 iunie 2026 mai este puţin timp astfel se impune ca fiecare sa-şi adune datele necesare şi să completeze în platforma e-dai aceste declaraţii pentru a nu risca depăşirea termenului. 
	Nemaifiind alte discuţii, şedinţa se ȋncheie.  

    Președinte de ședințӑ,                                                      Contrasemneazӑ,
           Bărbuţă Neculai                                                   Secretar general Pop Mircea

